
10003 Нашият проект за общността 
Клас: 10 ти
Учениците разработват, изпълняват и оценяват проект в полза на общността. При приключване на проекта канят гости - доброволци, хора от общността, приятели и други ученици, за да празнуват заедно с класа. 
Продължителност: 2 занятия по 40 минути, плюс време за изпълнение на проекта 
Цели
Учениците:
· Формират умения за работа по социално-значим проект; 
· Формират умения за работа в екип;
· Развиват рефлексия върху извършената дейност;
· Развиват умения да демонстрират въздействието от проекта.
Материали 
· екземпляри от формуляра за обратна връзка (Приложение 1)
· кутия за събиране на попълнените формуляри за обратна връзка  
· камери за снимки по време на проекта (не е задължително да има камери, можете да използвате и телефоните на децата, които дават добри възможности) 
· попълнени дневници/тетрадки за процеса от идеята до реализирането на проекта 
· екземпляри за учениците от Въпросите за разсъждения върху проекта (Приложение 2)
Инструкции 
Урок № 1
Насочващи дейности: 
Този час предхожда изпълнението на проекта, насочен към общността. След като учениците са направили проучване на потребностите, избрали са  идея и са разработили малък проект, те имат и времева рамка, в която ще работят по проекта си.  
1. Преди учениците да започнат конкретна работа по проекта, отделете време, за да обсъдите с тях следните насочващи въпроси: 
· Защо е важно това, което ще правим? 
· Какви са целите ни? 
· Как ще покажем на другите, че нашият проект има значение за общността и че ние сме ангажирани с резултатите от него?  
· Как да сме сигурни дали успешно сме планирали стъпките? 
2. Учителят трябва да бъде на разположение, за да помага, и насочва, без да дава указания или да решава проблемите вместо учениците. Задават се параметрите за времето и мястото, помага се при обсъждането на решения на възникващи проблеми и се оказва морална подкрепа, когато и ако е нужно.  
3. В края на урока се раздава Приложение 1: Формуляри за обратна връзка
4. Учениците работят по проекта си в допълнително планирано за това извън учебно време. Тук е нужно да оставите време между първо и второ занятие, за да може да се изпълни проекта на класа. 
Урок №2 
1. Раздава се Приложение 2: Въпроси за рефлексия. Учениците сядат в кръг и обсъждат отговорите на следните въпроси:
· Какво научи за себе си благодарение на този проект? 
· Какво научи за това да работиш с други хора? 
· Какво научи за твоята общност и за връзката ти с нея? 
· Какво се получи добре? 
· Какво не се получи толкова добре? 
· Как допринесе проектът за подобряване на здравето на общността? 
· Как ще използваш това, което научи от опита по изпълнението на проекта? 
· Какво те изненада най-много по отношение на тебе, другите или общността? 
2. Интересен подход е да направите ден на отворените врати в час по време на това занятие и да поканите родители и партньори, които да присъстват на тази рефлексия/анализ. Можете да подготвите с учениците презентация, с която да споделите работата си и резултатите от проекта, който сте изпълнили. 
3. Като част от това занятие, можете да изработите и изпратите благодарствени писма на онези, които са помогнали за осъществяването на проекта и на всички, които са дарили време, пари или предмети, в това число местни организации, фирми, учители и директори. 
4. Може да направите дискусия на тема“ Как участието в проект в полза на общността те развива теб самия? Как се чувстваш, когато правиш нещо за другите?  
Речник
· застъпвам се: говоря или пиша в полза на; подкрепям с аргументи; 
· потребности на общността: условия, които са от съществено значение за подобряване на статуса и живота в /на общността;
· общественополезна дейност: дейност, осъществена от отделни лица или групи в полза на общността;
· разсъждение/рефлексия: поглед назад към преживяното, оценка и прилагане на наученото към действия в бъдеще;
· екипна работа: работа в условия на сътрудничество, извършвана от екип.

Материали към урока:
Приложение 1
Формуляр за обратна връзка 
	Име (незадължително):

	Адрес (незадължително):

	Град:
	Община:

	Телефон (незадължително):

	Имейл (незадължително):

	Дата

	Проект:

	Цел на проекта:

	Оградете вашия отговор на следните твърдения:

	Разбирам целите на този проект:
	Да
	Не

	Мисля, че проектът е насочен към реална потребност на общността:
	Да
	Не

	Мисля, че този проект за действие в услуга
на другите е полезен за общността:
	Да
	Не

	В резултат от този проект общността ще бъде по-осъзната:
	Да
	Не

	Бих искал да участвам в бъдеще в действия за подобряване на общото благо и състоянието на общността ни:
	Да
	Не

	Коментари или предложения:







Приложение 2

Въпроси за рефлексия върху проекта:
1. Какво научи за себе си благодарение на този проект?
2. Какво научи за възможността да работиш с други хора?
3. Какво научи за твоята общност и за връзката ти с нея? 
4. Какво се получи добре?
5. Какво не се получи толкова добре?
6. Как проектът допринесе за подобряване на състоянието на общността?
7. Как ще използваш това, което научи от опита по изпълнението на проекта?
8. Какво те изненада най-много по отношение на тебе, другите или общността?

